Μπουγάτσα νηστίσιμη με σφολιάτα
Νηστίσιμη μπουγάτσα με αφράτη και γεμάτη κρέμα.
4 κούπες νερό, 1 κούπα ζάχαρη κρυσταλλική, 4 κάψουλες βανίλιας, ξύσμα από 1 λεμόνι ακέρωτο, 1 κούπα σιμιγδάλι ψιλό, 2 κουτ. σούπας μαργαρίνη, 1 πακέτο (2 φύλλα) σφολιάτα (χωρίς αυγά και γάλα στη σύστασή της), λίγη ζάχαρη άχνη, για πασπάλισμα, λίγη κανέλα, για πασπάλισμα
Προθερμαίνουμε τον φούρνο στους 180° C.  Βάζουμε το νερό με την κρυσταλλική ζάχαρη σε μια κατσαρόλα και την τοποθετούμε σε μέτρια φωτιά. Ζεσταίνουμε το μείγμα μέχρι να κοχλάσει και να λιώσει η ζάχαρη. Χαμηλώνουμε τη φωτιά και προσθέτουμε τις βανίλιες και το ξύσμα. Ρίχνουμε σαν βροχή το σιμιγδάλι, ανακατεύοντας συνεχώς και ανακατεύουμε, μέχρι να φτιάξουμε μια πηχτή κρέμα.. Αποσύρουμε από τη φωτιά, προσθέτουμε τη μαργαρίνη και ανακατεύουμε μέχρι να ενσωματωθεί. Στρώνουμε τη μία σφολιάτα σε ένα ελαφρά βουτυρωμένο αντικολλητικό ταψί με διαστάσεις περίπου 30x20 εκ. Απλώνουμε ομοιόμορφα την κρέμα στο φύλλο, καλύπτουμε με το δεύτερο φύλλο σφολιάτας και γυρίζουμε τις άκρες του προς τα μέσα.Ψήνουμε στον προθερμασμένο φούρνο για περίπου 30 λεπτά, μέχρι να πάρει χρώμα η μπουγάτσα. Τη βγάζουμε, την αφήνουμε να κρυώσει για περίπου 20 λεπτά και την κόβουμε σε κομμάτια. Προτού σερβίρουμε πασπαλίζουμε με λίγη κανελοζάχαρη.
Λεμόνι,Πάσχα,Νηστίσιμα,Χορτοφαγικά